 **ΣΩΜΑΤΕΙΟ ΕΡΓΑΖΟΜΕΝΩΝ**

**ΔΗΜΟΥ ΑΜΑΡΟΥΣΙΟΥ**

Αγ. Αθανασίου 31 Μαρούσι ΗΜΕΡ. 21-6-2017

[www.someda.gr](http://www.someda.gr) e-mail: info.someda@gmail.com

**ΑΝΑΚΟΙΝΩΣΗ**

**ΟΧΙ ΣΤΙΣ 15.000 ΑΠΟΛΥΣΕΙΣ ΤΩΝ ΣΥΝΑΔΕΛΦΩΝ ΣΥΜΒΑΣΙΟΥΧΩΝ**

ΣΥΝΆΔΕΛΦΕ ΕΡΓΑΖΟΜΕΝΕ,

Σε καλούμε να συμπαρασταθείς στον αγώνα μας για το δικαίωμα μας στη Μόνιμη και Σταθερή δουλειά. Η συγκυβέρνηση ΣΥΡΙΖΑ ΑΝΕΛ υλοποιώντας τις κατευθύνσεις της Ευρωπαϊκής Ένωσης και τις απαιτήσεις των μεγάλων επιχειρηματικών ομίλων προχωράει στις πρώτες 15.000 απολύσεις συμβασιούχων που δουλεύουν στην καθαριότητα των Δήμων. Αυτές που ως αντιπολίτευση καταδίκαζε.

Σκοπός να τσακίσουν ότι δικαιώματα και κατακτήσεις έχουν απομείνει στους εργαζόμενους. Στόχος τους να υποβαθμίσουν ακόμα περισσότερο τις υπηρεσίες προκειμένου να τις χαρίσουν στο μέλλον στα μεγάλα επιχειρηματικά συμφέροντα.

Για ακόμη μια φορά αποδεικνύεται ο βρώμικος ρόλος της συγκυβέρνησης ΣΥΡΙΖΑ ΑΝΕΛ που επιλέχτηκε από τις δυνάμεις των μεγάλων μονοπωλιακών ομίλων προκειμένου να κάνει τη βρώμικη δουλειά.

Συνάδελφε εργαζόμενε, επαγγελματία. Σε αυτό τον αγώνα σε θέλουμε συμπαραστάτη, σε θέλουμε δίπλα μας. Η όποια ιδιωτικοποίηση υπηρεσιών αυτόματα θα σημάνει και νέα οικονομική επιβάρυνση μέσα από την αύξηση των δημοτικών τελών ενώ οι παρεχόμενες υπηρεσίες θα είναι ακόμα πιο υποβαθμισμένες.

Στο Δήμο Αμαρουσίου άμεσα θα απολυθούν 96 συνάδελφοι συμβασιούχοι. Το υπόλοιπο προσωπικό που απομένει δεν φτάνει να καλύψει τις απαιτήσεις της πόλης. Οι συνάδελφοι είναι απαραίτητοι.

**ΑΠΑΙΤΟΎΜΕ :**

**ΚΑΜΙΑ ΑΠΟΛΥΣΗ ΣΥΜΒΑΣΙΟΥΧΟΥ ΕΡΓΑΖΟΜΕΝΟΥ.**

**ΝΑ ΦΕΡΕΙ Η ΚΥΒΕΡΝΗΣΗ ΤΩΡΑ ΝΟΜΟΘΕΤΙΚΉ ΡΎΘΜΙΣΗ ΚΑΙ ΝΑ ΜΕΤΑΤΡΕΨΕΙ ΟΛΕΣ ΤΙΣ ΣΥΜΒΑΣΕΙΣ ΣΕ ΑΟΡΙΣΤΟΥ ΧΡΟΝΟΥ.**

**ΕΚ ΤΟΥ Δ.Σ.**